JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Uue valitsuse moodustamine on takerdunud
UNRWA koole kasutati Hamasi kilpidena
Araabia press mõistis hukka nii Hamasi kui Iraani
Suurte lootustega lõpuks saavutatud
nn rahvusliku ühtsusvalitsuse moodustamiseks vajalik
kaheksast parteist koosnev koalitsioon
on juba enne ametisse kinnitamist ennenägematut vastuseisu kohanud.
Suurimad meeleavaldused on suunatud
võimaliku esimese peaministri Yamina parteid juhtiva Naftali Bennetti
ja tema kaasjuhi Ayelet Shakedi vastu.
Mõlemad on saanud isegi isiklikke tapmisähvardusi
ja rohket kriitikat ka parteikaaslaste seast.
Paljudel on olnud raske aktsepteerida,
et Yamina ja Gideon Sa'ari partei Uus Lootus
on aktsepteerimas valitsuspartneriks araabia parteid Ra'am,
mis esindab Hamasi ja Moslemivennaskonna poliitikat.
Mõlemad paremparteid on parteimaastiku äärmusservas
ja lähemal usurühmitustele kui isegi tsentrile või Likudile.
Usaldushääletust uue valitsuse suhtes plaaniti Iisraeli parlamendis Knessetis
kolmapäevaks, 9. juuniks (toimub 13.06, toim.).
Tulemusi, mis selguvad hiljem, ennustati väga tasavägisteks,
nii et isegi üks hääl võib otsustada kogu valitsuse moodustumise.
Nii laiapõhjaline valitsus
on Iisraeli parlamendi ajaloos ennekuulmatu.
Riigis on olnud toimivaid vähemusvalitsusi,
kuid mitte kunagi sellist valitsust,
kus otsustavas rollis oleks araabiapartei.
Esimesed kaks aastat on peaministriks Naftali Bennett
ja siis on kord valitsuse moodustaja Yair Lapidi käes,
kes on seni nii asepeaminister kui välisminister.
Mõlemaks neist puudub tal varasem kogemus.
Poliitanalüütikud küsivadki, kuidas sellise valitsuskoosseisuga
on võimalik otsustada julgeolekuga seotud küsimusi.
Sest araabia partei Ra'am aktsepteerib Hamasi tegevust
ja kahe riigi lahendust,
kus Jeruusalemm oleks võimaliku Palestiina riigi pealinn.
Antud partei juht Mansour Abbas teatas Knesseti hääletuse eel selgelt,
et tema ja ta partei samastuvad Palestiinaga ja nad teevad kõik,
et Palestiina riik loodaks eelmainitud eesmärkide alusel.
Teine Abbas, nimelt Palestiina omavalitsust juhtiv Mahmoud Abbas
võttis avalikult sõna, kuigi kaudselt,
Mansour Abbasi kuulutatud põhimõtete toetuseks.
See selgus, kui Abbas teatas
veidi enne Knesseti usaldushääletust uue valitsuse teemal,
et nad jätkavad preemiate maksmist neile terroristidele või nende peredele,
kel on õnnestunud iisraellasi tappa.
Rahvusvahelised abiorganisatsioonid
on korduvalt nõudnud selle tegevuse lõpetamist,
kuid see pole takistanud Palestiina omavalitsusel seda jätkata.
Pühapäeval, 6. juunil, andis Ramallah' kuberner Ghannam
42 000 dollarit palestiina perele,
kelle 19-aastane poeg pussitas surnuks iisraellasest pereisa,
kes oli teel Nutumüüri juurde palvetama.
Poeg pussitas ka ema ja nende 2-aastast last
ja tulistas surmavalt appi tulnud möödakäijat.
Teisi inimohvreid õnnestus vältida,
kuna politseil õnnestus ründaja neutraliseerida.
Palestiina omavalitsus pidas tegu siiski nii suure summa vääriliseks.
Ramallah' kuberner tänas Mahmoud Abbasi
tema õilsa helduse eest sangarliku märtri tegude hindamisel.
ÜRO palestiina pagulaste eest hoolitsev ühendus UNRWA teatas,
et leidis Hamasi kasutatud tunneli oma rahastatud kooli kõrvalt.
Ühendus süüdistas Iisraeli armeed objektide pommitamise eest,
mis olid liiga lähedal UNRWA hoonetele,
kuigi nende katustele on selgelt märgitud,
et need kuuluvad pagualsorganisatsiooni haldusse.
Vaid mõne päeva eest möönis UNRWA,
et nad leidsid tunneli suudme mõne meetri kaugusel kooli seinast.
See polnud otseühenduses koolihoonega,
kuid selle pommitamise korral oleks ka koolimaja purustusi kandnud.
Vastav Hamasi taktika pole uus,
sest eelmise 2014. a sõja ajal olid rühmituse kaevatud tunnelid
seotud nii koolide, lasteaedade, kliinikute kui mošeedega.
Erinevalt enamikest lääneriikidest,
rahvusvahelistest ühendustest ja tegijatest,
on araabia meedia teinud jõulisi avaldusi
Iisraeli ja Hamasi relvastatud kokkupõrke suhtes mõne nädala eest.
Vähemalt Maroko ja Egiptuse press ning erinevad strateegilised ametid
mõistsid hukka Hamasi nii sõja algatajana,
kui Iraani selle selge toetajana, ning hoiatasid lääneriike
Iraanile tuumaprogrammi suhtes järeleandmiste tegemise eest.
Nii jõulised Iisraeli pooldavad avaldused
on olnud viimastel aastatel haruldaseks maiuseks,
sellest hoolimata, et tingimused ja sündmuste areng
on iga kord identsed olnud.
Mitmete araabia kommentaatorite sõnul
on käesoleva sõja tegelikuks põhjuseks see,
et Iraan ja Hamas kasutavad Gaza palestiinlasi ja nende viletsust,
et saavutada paremat tulemust Viinis toimuvatel JCPOA kõnelustel
P5+1 maade ja Iraani vahel.
Nii on lood maades, kus araablaste ja palestiinlaste asju
mõistetakse nende õigete nimedega, erinevalt paljudest lääneriikidest,
kus sündmustest arusaamine põhineb pigem Hamasi kontrollitud andmetel.
Kuulsast Herzogi perekonnast tõusti taas Iisraeli presidendiametisse.
Riigi kuuenda presidendi Chaim Herzogi poeg Isaac
valiti Iisraeli uueks presidendiks.
Iisraelis kestab presidendi ametiaeg seitse aastat
ja vastvalitud president on järjekorras 11. riigipea.
Parlamendi hääletus ei jätnud mingit kahtlust,
sest Herzog sai 120st häälest 87,
kui vastaskandidaadiks olnud Miriam Perez sai vaid 27.
Uus president, kelle ametiaeg algab 9. juulil,
esindas varasema poliitilise karjääri ajal Tööparteid.
Uus ühtsusvalitsus tahab uuesti alustada kõnelusi palestiinlastega,
selgus nende esmaspäeval avaldatud valitsusprogrammist.
Milliseid järeleandmisi nad tahavad teha
ja kui kaugele nn kahe riigi mudelit tahetakse viia, selgub kõneluste ajal,
öeldi programmis.
Kui Netanyahu valitsus keeldus palestiinlastega kõnelemast,
enne kui nad lubavad tunnustada
Iisraeli seaduslikku olemasoluõigust,
siis nüüdsel valitsusel näib olevat julgeoleku suhtes leebem poliitika.
Nii arvavad Iisraeli kommenteerivad poliitilised tahud.
Nii Iraani territooriumil
kui nende baasides erinevais paigus Süürias, Iraagis ja merel,
on toimunud viimaste aastate vältel erinevaid õnnetusi,
millest enamiku ühisnimetajaks
on olnud mingisugune seotus Iraani tuumaprogrammiga.
Juba kümne aasta eest
tabas Iraani tuumaprogrammi viirus nimega Stuxnet,
mis peatas ja saatis prügikasti
kümneid tuhandeid Iraani tuumaprogrammiga seotud arvuteid
ja uuendada tuli kogu programmivõrk.
Hiljem on toimunud erinevaid õnnetusi üsna tihedalt.
Üks märkimisväärsemaid oli umbes kahe aasta eest
Iisraeli Mossadi varastatud arhiiv kõige kohta,
mis puudutab Iraani pürgimusi iseseisvalt tuumarelv valmistada.
Peaminister Netanyahu muretsebki, kui aktiivselt võimalik uus valitsus
suhtub ehk kõige tõsisemasse ohtu, mis võib Iisraeli tulevikus ähvardada.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Meil tasub siiski meeles pidada,
et Kõigeväeline on juba tuhandete aastate eest Jesaja kaudu teatanud,
et ei kõlba ükski relv, mis sinu vastu valmistatud on. (Jesaja 54:17)
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee